Jelasin soal USS Dwight D. Eisenhower (CVN-69)  dalam bahasa melayu dong

USS Dwight D. Eisenhower (CVN-69) (secara tak rasminya dikenali sebagai "Ike") adalah sebuah kapal pengangkut pesawat berkuasa nuklear yang kini digunakan oleh Tentera Laut Amerika Syarikat. Kapal ini telah ditauliahkan pada tahun 1977, dan merupakan kapal kedua daripada 10 buah kapal dari kelas Nimitz yang kesemuanya masih berada dalam perkhidmatan aktif. Ia merupakan kapal pertama yang dinamakan bersempena dengan nama Presiden Amerika Syarikat ke-34 iaitu Dwight D. Eisenhower. Kapal ini pada mulanya dinamakan sebagai USS Eisenhower, sepertimana nama kapal sulung dari kelas ini, , tetapi kemudian namanya diubah kepada bentuk sekarang pada 25 Mei 1970. Kapal ini, sepertimana kapal-kapal lain dari kelasnya telah dibina di Newport News Shipbuilding Company, Virginia, dengan rekabentuk yang sama dengan kapal pertama, walau bagaimanapun kapal ini telah dibaikpulih sebanyak dua kali bagi meningkatkan standardnya kepada kapal-kapal yang dibina selepasnya.

Sejak ditauliahkan, Dwight D. Eisenhower telah terlibat dalam beberapa aturgerak termasuk Operasi Cakar Helang semasa krisis tebusan Iran pada tahun 1980, selain Perang Teluk pada tahun 1990-an, dan tidak lama sebelum ini untuk menyokong operasi ketenteraan A.S di Iraq dan Afghanistan.